ב"ה

שבת קודש לרבי

שיחה לפרשת קרח לתת את הטוב ביותר

לקראת שיעור פרשת השבוע, פרשת קרח, קראה המורה לריבקי, תמר, דינה וחוי וביקשה מהן להביא לשיעור חפצים מיוחדים הקשורים לסיפור הפרשה

לקראת השיעור הורגשה תכונה רבה בכיתה, התלמידות הביאו חפצים רבים מעניינים ומגוונים.

כשהחל השיעור ביקשה המורה שכל תלמידה תציג את החפץ שהביאה עימה לכל בנות הכיתה

ריבקי הראתה לכולם סל יפה ומכובד מלא בפירות טובים ומשובחים, ואמרה: בפרשה מסופר על התרומות שבני ישראל הביאו לה'. את התרומות הם הביאו דרך הכהנים שהם השליחים של ה' בעולם. אני הבאתי סלסלת פירות משובחים כי בני ישראל הביאו מפרותיהם היפים והמשובחים תרומה לה'

תמר הראתה לכולם אוסף של בובות פרווה מתוקות – כבשים קטנטנות, פרה גדולה, עגלים קטנים מפרווה נעימה, וסיפרה: גם מהצאן שהיה לבני ישראל הם הביאו תרומה לה', הם העניקו מתנה לכהנים – וגם כאן, הם בחרו את הצאן הטוב ביותר והחזק ביותר

דינה הראתה לכולן את החפצים שלה – שתי שמלות חגיגיות ויפות, שרשרת יקרה, וזוג נעליים חדשות - "בני ישראל הביאו מתנה לכהנים מכל מה שהיה להם, אפילו מלבושם. מכל רכושם הם העניקו תרומה לה' – ותמיד תמיד היה זה מהטוב ומהמובחר ביותר"

ואז נעמדה חוי, חוי לא הביאה איתה שום דבר ולא החזיקה כלום. הבנות התפלאו מאד, מה חוי הביאה איתה?

אמרה חוי: אתן בוודאי חושבות שלא הבאתי שום דבר, בוודאי שהבאתי, אני הבאתי את עצמי.

פרשת קרח היא לא משהו שקרה רק פעם. תרומה לה' עלינו להביא גם היום. אך לצערנו הרב, אין בית מקדש, ואיננו יכולים להביא קורבן. היום התרומות שלנו לה' הם בצורה קצת אחרת. – היום אנחנו תורמים ומביאים את עצמינו לה'.

אמרה המורה: "חוי, את צודקת כל כך. גם היום עלינו להביא תרומה לה'. ותרומה זו צריכה להיות הטובה והמשובחת ביותר שיש לנו-

במקום התבואה המשובחת ביותר אנו נעניק את הכשרונות המיוחדים ביותר שלנו לה'

*-עיזרי לבנות הכיתה לתת את הכשרונות הטובים ביותר שלהן לה'-*

*\*שולמית טובה מאד בציור כיצד היא יכולה ל'העניק' אותם לה'*

*\*דבורי יודעת לשיר מאד יפה, כיצד היא תעניק את כשרון השירה שלה לה'*

*\*יוכבד ילדה חכמה מאד, היא לומדת ומבינה היטב כיצד תעניק את כשרון הלימוד שלה לה'?*

*\*צילה ילדה מאד שמחה וחייכנית היא יודעת להצחיק את כולם, כיצד תעניק את שמחת החיים שלה לה'*

*-איזה כישרון או תכונה טובה שיש בך תעניקי לה', וכיצד?*

אמרה המורה לחוי: אכן, בתחילה היה נראה שלא הבאת כלום. לא השקעת והבאת מתנה אמתית שאפשר לראות.

אבל כעת לימדת את כולנו שאם נשקיע במעשים שלנו ונשתמש בכשרונות שלנו בכדי לעבוד את ה' בצורה **הטובה והמשובחת** ביותר אז תיהיה זו המתנה היקרה מכל!